ΓΡΑΠΤΗ ΕΡΩΤΗΣΗ E-2103/02

υποβολή: Paulo Casaca (PSE) προς την Επιτροπή

(16 Ιουλίου 2002)

Θέμα: Το Παλαιό Καθεστώς παραμένει ζωντανό στην πορτογαλική γλώσσα

Από την απάντηση της Επιτροπής στην προφορική ερώτηση Ε-1616/02(1) πληροφορήθηκα ότι οποιαδήποτε αρνητική χροιά του όρου (governana) ανάγεται στοΠαλαιό Καθεστώςκαι είναι πλέον απηρχαιωμένη.

Θα επιθυμούσα να επισημάνω στην Επιτροπή ότι εκτός από τα αναφερθέντα λεξικά και την προσωπική μου άποψηπάρχουν πολλά άλλα παραδείγματα που δείχνουν ότι το πνεύμα αυτό του Παλαιού Καθεστώτος παραμένει ζωντανό.

Συγκεκριμένα, στο έγγραφο Λευκό βιβλίο για την Ευρωπαϊκή Διακυβέρνηση — Για περισσότερη δημοκρατία στην Ευρωπαϊκή -Ένωση(2), ο όρος Gouvernance αποδίδεται από την Ευρωπαϊκή Επιτροπή με τον όρο Governao· επίσης, τον παρελθόντα Ιούλιο, καταχωρήθηκε στο ηλεκτρονικό λεξικό της Ευρωπαϊκής Επιτροπής ως boa governao(χρηστή διακυβέρνηση). Η βάση ορολογίας του Συμβουλίου αποτελεί επίσης άλλο παράδειγμα αυτής της επιβίωσης του Παλαιού Καθεστώτος, δεδομένου ότι επίσης χρησιμοποιεί τον όρο Governao, παραθέτοντας μάλιστα ως σχετικό παράδειγμα την ονομασία μιάς των ομάδων εργασίας της Συνέλευσης για το μέλλον της Ευρωπαϊκής Ένωσης.

Ούτως εχόντων των πραγμάτων, ερωτώ την Επιτροπή μήπως θα ήταν σκοπιμότερο, προτού να επιχειρήσει να πείσει τουςπευθύνους των πορτογαλικών λεξικών να μεταβάλουν τη σημασία του όρου Governana, να άρχιζε νέα ανταλλαγή απόψεων μεταξύ των γλωσσολόγων και ορολόγων της Επιτροπής, λαμβάνοντας ενδεχομένωςπόψη τη γνώμη των διαφόρων οπαδών του Παλαιού Καθεστώτος για τους οποίους γίνεται λόγος ανωτέρω·

(1) ΕΕ C 92 E της 17.4.2003, σελ. 71.

(2) SEC(2000)1547/7 τελ. της 11 Οκτωβρίου 2000.

Απάντηση του κ. Kinnock εξ ονόματος της Επιτροπής

(11 Σεπτεμβρίου 2002)

Τον Οκτώβριο του 2000 η Επιτροπή εξέδωσε το πρόγραμμα εργασίας για την προπαρασκευή του Λευκού βιβλίου για την Ευρωπαϊκή Διακυβέρνηση. Το εσωτερικό αυτό έγγραφο(1), στο οποίο αναφέρεται το Αξιότιμο Μέλος, δεν αποτελεί το ίδιο το Λευκό βιβλίο(2), αλλά ένα προπαρασκευαστικό έγγραφο, με το οποίο επιδιώκεται η ένταξη της ομάδας Διακυβερνήσεως και των διαφόρων συνεργαζόμενων διυπηρεσιακών ομάδων σε ένα ενιαίο οργανωτικό πλαίσιο. Ένας από τους επιμέρους στόχους που στηρίζεται στο εν λόγω έγγραφο, είναι να δοθεί ιδιαίτερη προσοχή σε ζητήματα μετάφρασης και επικοινωνίας, προκειμένου να εξεταστούν σε βάθος πιθανές δυσκολίες που μπορεί να παρουσιαστούν στις γλώσσες της Ένωσης σχετικά με τον όρο governance (διακυβέρνηση). Τέτοιες δυσκολίες έχουν εξεταστεί με ιδιαίτερη προσοχή και σε ορισμένες περιπτώσεις έχει κριθεί αναγκαία η τροποποίηση της αρχικής απόδοσης κάποιων όρων. Συγκεκριμένα, παλαιότερες αποδόσεις του όρου governance, όπως ο όρος governao, αντικαταστάθηκαν από τον όρο που χρησιμοποιείται στο Λευκό βιβλίο. Όπως διευκρίνισε η Επιτροπή στην απάντησή της στην προηγούμενη ερώτηση του Αξιότιμου Μέλους(3), με την τελική επιλογή του όρου αποφεύχθηκαν εσκεμμένα όροι, οι οποίοι θα μπορούσαν να προκαλέσουν σύγχυση με τους όρους government (κυβέρνηση) ή governmental activity (κυβερνητική δραστηριότητα).

Η Επιτροπήποστηρίζει κάθε πρωτοβουλία δημιουργίας διαλόγου μεταξύ των δικών της μεταφραστών καιπευθύνων ορολογίας και των ομολόγων τους στα άλλα όργανα. Μια από αυτές τις πρωτοβουλίες αποτελεί και η πρόσφατη απόφαση της Μεταφραστικής Υπηρεσίας της Επιτροπής για την σύσταση της διοργανικής βάσης δεδομένων για τη διαδικασία συναπόφασης (eCODB), η οποία παρέχει τη δυνατότητα στους μεταφραστές της Επιτροπής να διαβιβάζουν στους συναδέλφους τους στο Συμβούλιο και στο Κοινοβούλιο τους λόγους που τους οδήγησαν στην επιλογή των χρησιμοποιηθέντων όρων και να επωφελούνται και οι ίδιοι από τις συμβουλές των συναδέλφων τους. Η πολυγλωσσική ομάδα μελέτης της Μεταφραστικής Υπηρεσίας της Επιτροπής, η οποία μετέφρασε τον όρο governance συνεργάστηκε στενά με την ομάδα Διακυβέρνησης με ειδική εντολή. Δεν κατέστη επομένως στο στάδιο αυτό δυνατό να διευρυνθεί η πολυγλωσσική ομάδα και να ενταχθούν και τα άλλα όργανα.

Δεν καταβλήθηκε καμία προσπάθεια να πειστούν οι αρμόδιοι για τα πορτογαλικά λεξικά να τροποποιήσουν την έννοια του όρου governana. Πέρα από τις συνεργασίες, στις οποίες αναφέρθηκε η Επιτροπή στην προηγούμενή της απάντηση, πραγματοποιήθηκαν επαφές και με το Instituto de Lexicologia e Lexicografia και την Academia das Cincias de Lisboa, προκειμένου αυτά να εκφέρουν την άποψή τους για την καινούργια έννοια που αποδίδεται στον όρο governana και να εξακριβωθούν οι λόγοι για τους οποίους, σύμφωνα με τις αναλύσεις ορισμένων λεξικών, ο όρος αυτός λαμβάνει επανειλημμένα αρνητική χροιά.

Όπως ενδεχομένως γνωρίζει το Αξιότιμο Μέλος, οι μεταφραστές της Επιτροπής για τα πορτογαλικά και άλλες γλώσσες καλούνται από καιρού εις καιρόν να καθιερώσουν ορολογία χωρίς να συμβουλευτούν τα αρμόδια εθνικοί φορείς ή όργανα, που θα ήταν σε θέση να επιλύσουν γλωσσολογικά ζητήματα του είδους αυτού κατά τρόπο συναινετικό και οριστικό. Στην προκειμένη περίπτωση, καταβλήθηκε κάθε προσπάθεια, προκειμένου η ορολογία να χαρακτηρίζεται από τη μέγιστη δυνατή ακρίβεια και ορθότητα, καθώς προηγουμένως ζητήθηκε η γνώμη αναγνωρισμένων Πορτογάλων εμπειρογνωμόνων.

(1) SEC(2000)1547/7 τελικό.

(2) COM(2001)428 τελικό-ΕΕ C 287 της 12.10.2001.

(3) γραπτή ερώτηση Ε-1616/02.